41. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΘΝΙΚΗΣ ΟΙΚΟΝΟΜΙΑΣ Αριθ. ΔΙΟΝΟΣΕ 975 της 1-4 Δεκ. 1986 (ΦΕΚ Β΄ 843) Απαιτούμενα δικαιολογητικά κατά τη διενέργεια του έλεγχου των επενδύσεων. Έχοντας υπόψη: 1.Τις διατάζεις: α)Του Νόμ. 1558/1985 «Κυβέρνηση και Κυβερνητικά Όργανα". β)Του Νόμ. 1599/1986 άρθρ. 10 «Σχέσεις κράτους –πολίτη, καθιέρωση νέου τύπου δελτίου ταυτότητας και άλλες διατάζεις". 2.Την εγκύκλιο αριθ. Υ179/10-7-Ι986 του Υπουργείου Προεδρίας της Κυβέρνησης. 3.Τη ΔΚ 20862/2-8-86 κοινή απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας» (ΦΕΚ 481/τ.Β/2-8-85). 4.Την πρόταση της αρμόδιας Υπηρεσίας των Ιδιωτικών Επενδύσεων, αποφασίζουμε: Τα απολύτως απαραίτητα δικαιολογητικά που απαιτούνται κατά τη διενέργεια του Ελέγχου των επενδύσεων, ορίζονται ως κατωτέρω: Ι.Δικαιολογητικά που υποβάλλονται στα Όργανα Ελέγχου. 1.Εγκριτικές αποφάσεις υπαγωγής στους Αναπτυξιακούς Νόμους και τυχόν τροποποιήσεις τους. 2.Συνοπτικές επιμετρήσεις των εργασιών που έχουν πραγματοποιηθεί και αναλυτικές επιμετρήσεις και κατασκευαστικά σχέδια των αφανών εργασιών και δαπάνες που έχουν πραγματοποιηθεί. Στις περιπτώσεις που ζητείται ή κρίνεται σκόπιμη η αναπροσαρμογή του προϋπολογισμού της επένδυσης, προσμετρήσεις των εργασιών που υπολείπονται και εκτιμώμενη δαπάνη. 3.Βεβαιώσεις τραπεζών για το ύψος εγκεκριμένων δανείων και αναληφθέντων ποσών που αφορούν την ελεγχόμενη επένδυση. 4.Βεβαίωση των αρμοδίων Τραπεζών για το εισαχθέν και δραχμοποιηθέν συνάλλαγμα, των Ελλήνων του εξωτερικού και των Ναυτικών της Μεσογειακής και ποντοπόρου Ναυτιλίας, που δεν είναι υποχρεωτικά εγχωρητέο στην Τράπεζα της Ελλάδος. 5.Βεβαίωση της αρμόδιας υπηρεσίας του Υπουργείου Εργασίας, ή της Κοινότητας (εφόσον δεν υπάρχει υπηρεσία του Υπουργείου Εργασίας) για τον αριθμό του απασχολούμενου προσωπικού στον τελικό έλεγχο ολοκλήρωσης της Επένδυσης καθώς επίσης και στο στάδιο 10ετούς λειτουργίας. - 630 13.Γ.β.40 Κίνητρα Ιδιωτικών Επενδύσεων στην Περιφέρεια Κίνητρα Ιδιωτικών Επενδύσεων στην Περιφέρεια 13.Γ.β.41 6.Ειδικό έντυπο παρουσίασης της δραστηριότητας της επενδυτικής μονάδας στο στάδιο της 10ετούς λειτουργίας που θα υποβάλλεται ετήσια (οδηγίες συμπλήρωσης εντύπου θα καθορισθούν με Υπουργική Απόφαση). 7.Όλα τα σχετικά έγγραφα για τη διαπίστωση και νομιμοποίηση του Φορέα της επένδυσης (Εταιρικά, καταστατικά πρακτικά Γενικών Συνελεύσεων, πρακτικά Διοικητικών Συμβουλίων, εξουσιοδοτήσεις, πληρεξούσια). 8.Αντίγραφο της Δημοσίευσης της Διακήρυξης του Διαγωνισμού Εσωτερικού για την προμήθεια σιλό (αφορά τους Συνεταιρισμούς). II.Δικαιολογητικά που επιδεικνύονται στα Όργανα Ελέγχου, 1.Ειδικές άδειες ΥΠΕΧΩΔΕ, Ε.Ο.Τ. Υπουργείου Βιομηχανίας και λοιπών φορέων, προκειμένου να διαπιστώνεται η συμμόρφωση του επενδυτή με τους όρους της εγκριτικής απόφασης και της ισχύουσας νομοθεσίας. 2.Τίτλοι κυριότητας (Συμβόλαια) οικοπέδου, παραχωρητήρια, μισθωτήρια κ.λ.π., προκειμένου να διαπιστώνεται η κυριότητα οικοπέδου της ελεγχόμενης επένδυσης, ή η παραχώρηση της χρήσης του για μια δεκαετία. 3.Τοπογραφικό διάγραμμα του οικοπέδου ή οικοπέδων. 4.Αντίγραφο της οικοδομικής άδειας των κτιρίων με πλήρη φάκελο των κατασκευαστικών σχεδίων. (Αρχιτεκτονικών, στατικών, ηλεκτρομηχανολογικών ). 5.Εγκεκριμένα αρχιτεκτονικά σχέδια από τον ΕΟΤ προκειμένου για Ξενοδοχεία και επιπλωμένα διαμερίσματα τουριστικής χρήσης, διατηρητέα κτίρια που μετατρέπονται σε Ξενώνες, κατασκηνωτικά κέντρα (CAMPINGS), και κέντρα χειμερινού τουρισμού. 6.Αντίγραφα εργολαβικών συμβάσεων στις περιπτώσεις που μέρος ή σύνολο των εργασιών ανατίθεται εργολαβικώς. 7.Αντίγραφα παραγγελιών, προτιμολογιών, ή πράξεις αποδοχής προσφορών στις περιπτώσεις που δεν έχουν συναφθεί ή δεν είναι υποχρεωτικές οι συμβάσεις. 8.Όλα τα επίσημα παραστατικά στοιχεία δαπανών κύρια και βοηθητικά (τιμολόγια ενσωματούμενων υλικών και εργολαβικών εργασιών αποδείξεις παροχής υπηρεσιών, μισθολογικές καταστάσεις προσωπικού, προτιμολόγια και οριστικά τιμολόγια για μηχανήματα και λοιπά εκ του εξωτερικού, παραστατικά Τραπεζικών διακανονισμών, άδεια εκτελωνισμού και εκκαθάρισης αξίας του εξωτερικού, δελτία αποστολής υλικών, δελτία αποστολής μηχανημάτων και μηχανικού εξοπλισμού, υπογεγραμμένα δελτία, απασχόλησης εργατοτεχνικού προσωπικού). 9.Όλα τα εκ της ισχύουσας νομοθεσίας υποχρεωτικά λογιστικά βιβλία στα οποία να είναι καταχωρημένες σ’αυτοτελείς λογαριασμούς οι επενδυτικές δαπάνες σύμφωνα με την κατανομή που προβλέπεται στις εγκριτικές αποφάσεις. 10.Προκειμένου για μηχανήματα που εισάγονται από το εξωτερικό απαιτούνται τα ακόλουθα: α)Βεβαίωση του κατασκευαστικού οίκου των μηχανημάτων θεωρημένη από το οικείο Επιμελητήριο που να βεβαιώνεται το καινουργές και αμεταχείριστο τούτων. β)Θεωρημένοι τιμοκατάλογοι από το οικείο επιμελητήριο ή δημόσια υπηρεσία για αξιόλογα μηχανήματα παραγόμενα σε σειρά παραγωγής. (Αντί για τη σελ. 86,351) Σελ. 86,351(α) Τεύχος Θ102-Σελ. 31 - 631 γ)Υπεύθυνη δήλωση του κατασκευαστή που πιστοποιεί την αξία του μηχανήματος και προσφορές άλλων δυο κατασκευαστικών οίκων για τον ίδιο τύπο μηχανήματος, προκειμένου για μηχανήματα που παράγονται με παραγγελία. δ)Θεωρημένο οριστικό τιμολόγιο το οποίο να περιγράφει τα στοιχεία του μηχανήματος (είδος μηχανήματος, τύπος, μυντέλο, σειρά κατασκευής, έτος κατασκευής, ιπποδύναμη, καθώς επίσης και τα τυχόν, επιπλέον παρελκόμενα). ε)Τεχνικό εγχειρίδιο, μηχανήματος (τεχνικό προσπέκτους) ή κατασκευαστικά σχέδια κατά περίπτωση. στ)Αντίγραφο διασάφησης εισαγωγής και πρακτικό παραλαβής Τελωνισθέντων μηχανημάτων. ΙΙ.Αντίγραφα των διασαφήσεων εξαγωγών και βεβαιώσεις των αρμοδίων Τραπεζών προκειμένου να διαπιστώνεται το ύψος των πραγματοποιούμενων εξαγωγών, στο στάδιο 10ετούς λειτουργίας. Όλα τα παραπάνω πιστοποιητικά δεν μπορούν να αντικατασταθούν με την υπεύθυνη δήλωση του άρθρ. 8 του Νόμ. 1599/86. 